като не е установено друго дружество да не е спазило ангажимента по същите причини като Chint Solar.
 (52)
 Поради това Комисията отхвърля тези твърдения на Chint Solar като неоснователни.
 (53)
 Chint Solar заяви също така, че при вземането на решението за оттегляне на приемането на ангажимента за Chint Solar Комисията трябва да извърши оценка на промените на пазара на соларни изделия в Съюза, и по-специално на предполагаемото неблагоприятно въздействие на антидъмпинговите и изравнителните мерки върху сектора на соларни изделия в Съюза.
 (54)
 Комисията отхвърля този аргумент, тъй като той няма отношение към оценката на случаите на неспазване на ангажимента от страна на Chint Solar.
 ii) Sunny Energy
 Неотчитане
 (55)
 Sunny Energy оспорва твърдението, че не е спазило задължението си за отчитане, тъй като поне някои продажби на „други продукти“ са били отчетени пред Комисията в един от тримесечните отчети и поне още един отчет е бил изготвен, без да е бил представен на Комисията.
 (56)
 Комисията не може да приеме този аргумент. Sunny Energy действително представи тримесечния отчет за „други продукти“ през първото тримесечие след влизането в сила на ангажимента. Sunny Energy обаче не представи други тримесечни отчети за „други продукти“, нито включи пропуснатите сделки в следващите тримесечни отчети.
 Ограничение за продажби
 (57)
 Sunny Energy заяви също така, че в повечето случаи не е имало неспазване на ангажимента и стойността на продажбите на „други продукти“ е превишила ограничението за паралелни продажби незначително.
 (58)
 Комисията отхвърля този аргумент. Въпросното превишение на ограничението за паралелни продажби е факт, независимо от неговия размер, дори той да е незначителен. Поради това Комисията потвърждава своето заключение, че Sunny Energy не е спазило задължението си за отчитане по ангажимента.
 Система на двойно фактуриране
 (59)
 Sunny Energy заяви, че стойностите на предоставената на неговите клиенти фактура по ангажимента са точни и се използват за осчетоводяване на сделките по сметките на Sunny Energy. Плащането за дадена сделка също се основава на фактурата по ангажимента. Според дружеството само общата стойност на данъчната фактура е от значение при проверката на спазването на условията на ангажимента, а не разпределението на междинните суми, съставящи общата стойност. Следователно базовите финансови операции са били в съответствие с тяхната номинална стойност. Освен това разликите в стойностите на фактурите по ангажимента и данъчните фактури са незначителни.
 (60)
 Комисията отхвърля този аргумент. Първо, в данъчната фактура фигурира цената на разглеждания продукт и на неотчетените „други продукти“, за които продажната цена е била различна от цените във фактурата по ангажимента. Второ, Sunny Energy не представи никакви убедителни аргументи за разликата между различните финансови и административни документи.
 Частично плащане
 (61)
 Sunny Energy заяви също така, че се е свързало с посочения в съображение 27 по-горе клиент и е получило плащане за пълния размер на фактурата.
 (62)
 Комисията приема за сведение предприетите от Sunny Energy действия, като същевременно отбелязва, че дружеството е направило това, след като Комисията е забелязала проблема.
 Продажби от склад в Съюза
 (63)
 Sunny Energy заяви също така, че е готово да прекрати продажбите на „други продукти“ от посочения в съображение 25 по-горе митнически склад в Съюза,